כולן

כולן - קידום השיח והעשייה הפמיניסטית בישראל הייתה עמותה ישראלית, שפעלה לקידום השיח הפמיניסטי בישראל, נאבקה בתרבות האונס והובילה את המאבק הציבורי בהאשמת הקורבן בישראל. העמותה פעלה לעיצוב השיח הציבורי בישראל, על מנת לשכנע ולקדם עקרונות פמיניסטיים בקרב הציבור. החל מהקמתה בשנת 2017 ועד לשנת 2021, ניהלה העמותה את הפקתה של צעדת השרמוטות תל אביב-יפו. בנוסף, היא ארגנה הפגנות במחאה על אלימות נגד נשים ואונס כדוגמת הפגנת התמיכה בנפגעת מפרשת החשד לאונס בקפריסין ופרשת הכדורגלנים והקטינות. העמותה הייתה מהמקדמות הבולטות ביותר של הביטוי "מאמינה לך" – ביטוי המבטא את התפיסה האידאולוגית של הקשבה, אמונה וסולידריות עם נפגעות תקיפה מינית ואונס – והיא הייתה אחראית להפצת הביטוי במרחב הציבורי באמצעות הסברה ברשתות החברתיות, בתקשורת ובאירועי שטח. באפריל 2022 עלו טענות בגין הטרדה מינית שביצעה מנהלת לשעבר בעמותה, בגין ניצול של מתנדבות בידי העמותה והתנהגויות בלתי הולמות אחרות, ובגין השתקה שביצעה העמותה של ביקורת כלפיה. כחודש לאחר גילוי הטענות, התפטרה מנכ״לית הארגון מתפקידה. ביולי 2022, כשלושה חודשים לאחר פרשת ההטרדה המינית והביקורת הנרחבת בנוגע להתנהלות העמותה, הודיע הוועד המנהל של העמותה על הפסקת פעילותה, במייל שנשלח לתורמים. העמותה נולדה כקהילת רשת פמיניסטית בשנת 2015, וסביב קהילה זו התחילה להתארגן פעילות שטח. פעילות זו כללה מספר הפגנות וצעדות מתוקשרות, כגון צעדת השרמוטות תל אביב-יפו בשנים 2016 ו-2017, המחאות בעקבות פרשת אופק בוכריס והפגנות התמיכה במתלוננות בפרשת אלון קסטיאל. כולן נרשמה כעמותה ביולי 2017, ובנובמבר ארגנה, בשילוב עם פרויקט "תזכור" להנצחת נשים שנרצחו על רקע מגדרי ותא הסטודנטים הפמיניסטי באוניברסיטת תל אביב, את האירוע המתוקשר הראשון שלה כעמותה – טקס זיכרון לקורבנות האלימות המגדרית כחלק מאירועי יום המאבק הבינלאומי למניעת אלימות נגד נשים. העמותה עבדה בזירות החינוך, הנוער, הקהילה ופעילות השטח, והפעילה בנוסף מערך הסברה במדיה וברשתות החברתיות. בתחום החינוכי, היא העבירה הרצאות, פאנלים וסנדאות במתכונת רגילה או מקוונת, וב-2021 העבירה בפעם השלישית את תוכנית ההכשרה הווירטואלית "מובילות- תוכנית הכשרה לנשים מובילות". כמו כן, העמותה הייתה שותפה בניהול פורום תאי הסטונדטים הפמיניסטיים בישראל ("הסטודנטיות"). העמותה נולדה ברשתות החברתיות, וחלק נכבד ממאות המתנדבות שלה פעילות בזירה זו באופן יומיומי בייצור והפצת תכנים או תגובות. פעילות ומתנדבות מהעמותה הרבו לכתוב מאמרים בגנות תרבות האונס ואלימות נגד נשים, ולהתראיין בערוצי החדשות בנושא. העמותה ומתנדבות שלה היו כותבות קבועות של מאמרים לאתרים סלונה וonlife, ובדצמבר 2020 בשיתוף עם ארגון שתיל העבירו כמה מעובדות העמותה הרצאה בה הנחו מנהלי ארגונים לשינוי חברתי כיצד לשלב בין ערוצים של תוכן וקהילה. העמותה ארגנה גם מספר קמפיינים מתוקשרים ברשתות החברתיות, כדוגמת קמפיין "#סיקורהוגן" שמעודד את כלי התקשורת לעקוב אחר קוד אתי אשר אמור להבטיח סיקור הוגן ובלתי-פוגעני של פרשיות מין בישראל. העמותה ניהלה קבוצת נוער בשם "נוער שרמוטות" העוסקת בהתנדבות וחינוך לאקטיביזם. הקבוצה הייתה שותפה לפעילויות העמותה, וכן עזרה בהפקה של "שידורי השרמוטות" בשנת 2020. העמותה ניהלה גם קהילה טרנסג'נדרית אינטרנטית בשם "כול.טרנס" שמטרתה לקדם את המאבק הטרנסי הפמיניסטי, מתוך הכרה בכך שהמאבק של הקהילה הטרנסג׳נדרית והמאבק הפמיניסטי שזורים זה בזה. העמותה ארגנה מספר רב של הפגנות בתגובה לאירועים אקטואליים. בין הפגנות שלהן הייתה שותפה העמותה נכללות הפגנות תמיכה בנפגעות בפרשת אלון קסטיאל, בנפגעות בפרשת הכדורגלנים והקטינות, ובנפגעת בפרשת האונס הקבוצתי באילת, וכן הפגנה מול בית המשפט באיה נאפה בעת הקראת גזר הדין בפרשת החשד לאונס בקפריסין, עם משלחת של מפגינות ישראליות שיצאה מישראל בסיוע העמותה.. ב-2021, הובילה העמותה יחד עם שדולת הנשים בישראל את המחאה כנגד כתב האישום המקל שניתן לירין שרף בפרשת האונס במלונית הקורונה, שבעקבותה שונה סעיף האישום מבעילה אסורה בהסכמה לאונס. החל משנת 2018 ועד לפירוקה עמותת כולן הפיקה את צעדת השרמוטות בעיר תל אביב-יפו, לאחר שמקימות העמותה היו מעורבות בהפקת הצעדה בשנים קודמות. בשנת 2020, לאחר שהצעדה בוטלה בשל מגפת הקורונה בישראל, הפיקה העמותה את "שידורי השרמוטות" כחלופה מקוונת. כמו כן, החל משנת 2017 ועד לפירוקה העמותה, בשיתוף פעולה עם איגוד מרכזי הסיוע לנפגעות ונפגעי תקיפה מינית בישראל, שדולת הנשים בישראל וארגונים נוספים, הפיקה את אירועי יום המאבק הבינלאומי למניעת אלימות נגד נשים. ביום האישה 2021 השתתפה מנכ"לית העמותה ברכה ברד בוועידת "הנשים של המדינה" של עיתון ידיעות אחרונות. בחודש אפריל 2022 פורסם על ידי משתמשת אנונימית בטוויטר כי מנהלת בשכר לשעבר בעמותה - מרגלית לנק, כפי שנחשף כשבועיים לאחר מכן - הטרידה מינית פעילה אחרת. בעקבות תלונה זו הושעתה לנק מפעילות בעמותה ועו״ד לינה מחולה, חברת ועד העמותה, מונתה לבדוק את התלונה. עקב ביקורת, לאחר מספר ימים הודיעה העמותה כי תחפש עורכת דין שאינה חלק מהעמותה שתבצע את הבדיקה במקום עו״ד מחולה. במקביל, השבּיתה העמותה את קבוצות הוואטסאפ של פעילות העמותה, וכן נקבע כי תיקבע ממונה על הטרדות מיניות בעמותה. כשבוע לאחר הפרסום בטוויטר, התראיינה הנפגעת בסדר יום (תוכנית רדיו) וסיפרה כי לנק הטרידה אותה במשך חודשים וכי חששה לפנות לבכירות בעמותה בשל הקשר הקרוב שלהן עם אותה מנהלת והעובדה שהתעלמו מההצעות המיניות להן היו עדות. כמו כן סיפרה על יחס מנצל של העמותה כלפי מתנדבות, כיצד נדרש ממנה לעמוד ביעדים גבוהים חרף התמודדות עם אונס שעברה באותה התקופה. לאחר תקופה קצרה, היא סולקה מן העמותה והוחרמה חברתית. לאחר הריאיון סיפרו פעילות נוספות לשעבר בריאיון לוואלה על יחס של ניצול וזלזול כלפיהן, על חשיפה לתכנים לא הולמים לגילן של המתנדבות, וכן על הרחקה וחרם על פעילות שהעלו ביקורת על התנהלות העמותה או שלא עמדו בדרישות לא סבירות מצד מנהלות העמותה. מספר ימים לאחר מכן, פרסמה המנהלת הפוגעת, מרגלית לנק, פוסט התנצלות ברשתות החברתיות, ובכך חשפה את שמה. בתחקיר של מגזין את, אישרו פעילות נוספות את הטענות שעלו בתחקיר של וואלה בדבר ניצול של פעילות, העמדת דרישות בלתי-סבירות מול מתנדבות, הרחקה וחרם כלפי מי שלא עמדה בהן, וחשיפה של קטינות ונפגעות מינית לתכנים בלתי הולמים ללא ליווי מקצועי. כמו כן נמתחה ביקורת על מאמציה הרבים של העמותה להשתיק ביקורת נגדה. בנוסף, סיפרו פעילות בכירות כי בישיבות עם הנהלת העמותה הוצג נרטיב חלופי למקרי ההרחקה וההשתקה, אשר לדבריהן לא תאם את המציאות. בתגובתה לתחקיר הכחישה מורן נאור, יו״ר הוועד המנהל של העמותה, את רוב הטענות שעלו בו. לאחר כחודש מתחילת הפרשה, התפטרה ברכה ברד מתפקידה כמנכ״לית הארגון, יום לפני דיון מתוכנן עם הקהילה על הפרשה והטענות נגד העמותה. במכתב ההתפטרות פרסמה כי היא עוברת קשיים אישיים עקב מחלת בת זוגה ולא תוכל להמשיך לנהל את העמותה. בדיון שנערך עם הקהילה, התייחסה מורן נאור, יו״ר הוועד המנהל, להחלטת העמותה לא לחשוף את שמה של המנהלת הפוגעת, באומרה כי "אנחנו לא יכולות להתייחס למקרה הזה, לא לחשוף את שמה, חמור ככל שיהיה המקרה - באותו אופן שבו אנחנו מתייחסות להטרדות מיניות רגילות. מ' אינה גבר פוגע, לא יכולנו פשוט לזרוק אותה מתחת לגלגלים. גם אם הקהילה דורשת שנעשה את זה, אנחנו צריכות לעצור רגע ולאפשר לתהליך הבירור האובייקטיבי לפעול כמו שצריך." שמה של הפוגעת, מרגלית לנק, נחשף מוקדם יותר באותו החודש, אך העמותה ציינה שאין בידיה את ההרשאה המשפטית לפרסם את דו"ח הבדיקה כי הוא חסוי מטעמי פרטיות, וכולל פרטים אישיים רבים. לאחר מספר ימים פרסמה העמותה ציוץ שהתייחס לדבריה של נאור, וציינה כי "... כל כוונתנו הייתה לומר ש-מ' היא לא עבריינית מין. היא שגתה, הציעה הצעה מינית לחברה… ועדיין, אנחנו מסרבות להשתתף בלינץ'. היא לא עבריין מין". אמירות אלו גררו תגובות וביקורת רבה ברשתות החברתיות ובתקשורת. כשלושה חודשים לאחר פרשת ההטרדה המינית והביקורת הנרחבת בנוגע להתנהלות העמותה, הודיע הוועד המנהל של העמותה על הפסקת פעילותה, במייל שנשלח לתורמים. אתר האינטרנט הרשמי של כולן כולן, ברשת החברתית פייסבוק כולן, ברשת החברתית אקס (טוויטר) כולן, ברשת החברתית אינסטגרם כולן, ברשת החברתית LinkedIn כולן, סרטונים בערוץ היוטיוב כולן, באתר "גיידסטאר ישראל" נועם כהן, ‏"את לא אשמה": כל הפרטים על צעדת השרמוטות 2018, באתר "Time Out ישראל", 6 במאי 2018 רותם שטקרמן, מצעד השרמוטות: "ללכת בציבור בלי חולצה זה מעצים ומרגש", באתר TheMarker‏, 31 במאי 2019 ברכה ברד, לעולם לא נפסיק להאמין לנפגעות - ואנו מחכות ליום שבו תאמינו להן גם אתם, באתר ynet, 16 באפריל 2020 על המשלחת התמיכה הישראלית לקפריסין 14 בינואר 2020, בעמוד הפייסבוק של כולן - كلهن (אורך: 1:29) פרשת הכדורגלנים והקטינות: מפגן תמיכה בנערות תחת הכותרת "מאמינות לך", באתר onlife,‏ 21 ביוני 2020 דנה ירקצי ויניב טוכמן‏, פרשת הכדורגלנים והקטינות: מחאת תמיכה בקטינות בתל אביב, "צמד הכדורגלנים הם לא חסרי הישע", באתר וואלה, 19 ביוני 2020 "דורשות שינוי מערכתי רדיקלי", באתר דבר העובדים בארץ ישראל, 4 במאי 2018 ציוץ של כולן-Kulan ברשת החברתית אקס (טוויטר), 7 באוקטובר 2018 הדר גיל-עד, סערה בארגון שנלחם באלימות מינית: מתנדבת חשפה הטרדה מצד מנהלת לשעבר, באתר ynet, 12 באפריל 2022 קרין שגיא‏, "הגעתי למצב נפשי מזעזע": פעילות לשעבר חושפות את הסודות מאחורי העמותה הפמיניסטית, באתר וואלה, 17 באפריל 2022 תומי שטוקרמן, כולן בשביל אחת? פרשת ההטרדה המינית בעמותה הפמיניסטית פתחה תיבת פנדורה, באתר מגזין את, ‏20 באפריל 2022 הודעת ברכה ברד על התפטרותה, בעמוד הפייסבוק של ברכה ברד, 28 באפריל 2022 ציוץ של הנסיכה ונלופי ואן שוויץ משוגר ראש ברשת החברתית אקס (טוויטר), 22 ביולי 2022 יוסי ניסן, ‏ביום ו': "צעדת השרמוטות" בת"א במחאה על אלימות נגד נשים, באתר גלובס, 29 ביוני 2016 יובל בגנו, ‏בפעם החמישית: צעדת השרמוטות נגד אלימות מינית התקיימה בת"א, באתר מעריב אונליין, 8 ביולי 2016 לורי שטטמאור, מובילות צעדת השרמוטות: הוטרדת? המשטרה לא תעזור, באתר ynet, 11 במאי 2017 דנה ירקצי‏, כאלף נשים ב"צעדת השרמוטות" בת"א: "חוטיני הוא לא הזמנה לאונס", באתר וואלה, 12 במאי 2017 תמר דרסלר, ‏הנשים מאחורי מחאת בוכריס: "זו לא בעיה של הפמיניסטיות, זו בעיה של כולם", באתר מעריב אונליין, 6 בדצמבר 2016 אבי אשכנזי ודנה ירקצי‏, פרשת קסטיאל: המשטרה תערוך היום עימות בינו לבין שתיים מהמתלוננות, באתר וואלה, 15 בדצמבר 2016 ברהנו טגניה, החדשות., המתלוננות וקסטיאל עומתו במשטרה, באתר חדשות 13, 15 בדצמבר 2016 ענת יורובסקי, ‏תזכור, באתר דבר העובדים בארץ ישראל, 23 בנובמבר 2017 טקס יום הזיכרון לקורבנות האלימות המגדרית, באתר עמותת כולן הזמנה לאירוע "מדברות את זה. ערב לציון יום המאבק הבינלאומי באלימות נגד נשים." באתר פייסבוק, 25 בנובמבר 2019 הזמנה לאירוע "מה אנחנו יודעות? (מפגש זום על אלימות נגד נשים)" באתר פייסבוק, 11 באוגוסט 2020 מובילות- תוכנית הכשרה לנשים מובילות, באתר העמותה "הסטודנטיות"- פורום התאים הפמיניסטיים באקדמיה באתר העמותה ברכה ברד, ‏עצוב לראות שנשים עדיין צריכות להיאבק על הזכות לחיות בביטחון, באתר onlife,‏ 21 באוקטובר 2018 פרשיית איי נאפה - ברכה ברד ב"מהדורה ראשונה", ריאיון בערוץ "together כולן", באתר יוטיוב (אורך: 3:13), 18 באוגוסט 2019 #לאהתלוננתי ברכה ברד אצל עודד בן עמי על קמפיין הרשת וחשיבותו, ריאיון בערוץ "together כולן", באתר יוטיוב (אורך: 7:38), 11 באוקטובר 2018 מאמרים וטורי דעה באתר העמותה הבלוג של כולן - كلهن באתר סלונה מאמרים מאת כולן באתר onlife ציוץ של כולן - Kulan ברשת החברתית אקס (טוויטר), 15 בנובמבר 2020 כולן - كلهن, כולן ושתיל מציגות.ים: קהילה בונה תוכן – תוכן בונה קהילה, באתר שתיל, ‏1 בדצמבר 2020 ירון טן-ברינק, ‏התקשורת היא דושבג: למה צריך קוד אתי לסיקור אלימות מינית?, באתר "Time Out ישראל", 17 בספטמבר 2020 מפגש של נוער שרמוטות עם דפני ליף, בעמוד הפייסבוק של כולן - كلهن, 6 באוקטובר 2020 ליאב רוזן, ניקול פטלך, אליס פיינשטיין, יעל פיליפוביץ', שידורי השרמוטות: "העבודה האמיתית היא שינוי התודעה הציבורית", באתר פרוגי, 10 במאי 2020 הזנקת קמפיין כול.טרנס, בעמוד הפייסבוק של כולן - كلهن, 6 באוקטובר 2020 ציוץ של כולן - Kulan ברשת החברתית אקס (טוויטר), 6 באוקטובר 2020 הפרקליטות מבקשת לגזור שמונה שנות מאסר על אלון קסטיאל, באתר ‏מאקו‏, 19 ביוני 2018 שני אשכנזי, ‏הפגנות ברחבי הארץ בעקבות החשד לאונס קבוצתי באילת, באתר גלובס, 20 באוגוסט 2020 ברהנו טגניה ומיכל פעילן, ‏המשטרה מעריכה: מספר דו ספרתי של מעורבים באונס הנערה באילת, מחר צפוי עימות, באתר ‏מאקו‏, 22 באוגוסט 2020 פרשת המין בקפריסין: בית המשפט גזר על הצעירה הבריטית מאסר על תנאי, באתר ישראל היום, 7 בינואר 2020 איתי בלומנטל, התקיפה במלונית: מאות הפגינו נגד האישום המקל, אמה של הנערה תיעדה עבורה, באתר ynet, 15 במרץ 2021 ספיר לוי‏, מאות בני נוער הפגינו בדרישה להחמיר את האישום נגד ירין שרף: "לא לגיטימי", באתר וואלה, 15 במרץ 2021 בר פלג ונטעאל בנדל, התקיפה במלונית הקורונה: ירין שרף יואשם באונס בת ה-13 ולא בבעילה בהסכמה, באתר הארץ, 25 במרץ 2021 שידורי השרמוטות 2020 - המהדורה המרכזית, סרטון בערוץ "together כולן", באתר יוטיוב, 8 במאי 2020 במאי 2020 שידורי השרמוטות: "הקורונה לא תעצור את האלימות המינית", באתר "Time Out ישראל" אלפים בצעדת יום המאבק הבינלאומי באלימות כלפי נשים: ״די לאוזלת היד – יחד נשים לזה סוף״, באתר שדולת הנשים בישראל, ‏25 בנובמבר 2018 חן ארצי סרור, "סולידריות וחיבור בין נשים הם הפתרון ל-90% מבעיות העולם", באתר ynet, 9 במרץ 2021 רק היום עלתה ההתנצלות של המנהלת ב"כולן" בפני הקורבן, באתר Sheee, ‏15 באפריל 2022 ציוץ של כולן-Kulan ברשת החברתית אקס (טוויטר), 3 באפריל 2022 ביום ראשון נחשפנו לציוץ אשר...", בעמוד הפייסבוק של כולן - كلهن, 4 באפריל 2022 מאמינות למתלוננות., בעמוד הפייסבוק של כולן - كلهن, 7 באפריל 2022 סדר יום, "נפגעתי במקום שהיה אמור להיות הכי בטוח": פעילה בארגון "כולן" מתלוננת על הטרדה מינית מצד מנהלת, באתר ב׳ הנבחרים, ‏11 באפריל 2022 סדר יום, פעילה לשעבר בארגון "כולן": "גרמו לי להתנצל על האונס שלי", באתר כאן – תאגיד השידור הישראלי, 11 באפריל 2022 ציוץ של כולן - Kulan ברשת החברתית אקס (טוויטר), 28 באפריל 2022 ציוץ של shaul greenfeld ברשת החברתית אקס (טוויטר), 29 באפריל 2022 עדי מורנו, אישה פוגעת זה לא פחות גרוע, באתר "העוקץ", 2 במאי 2022 אין ספק שעשינו טעויות, הודנו בכך והתנצלנו, בעמוד הפייסבוק של עמותת כולן, 26 במאי 2022. ציוץ של כולן - Kulan ברשת החברתית אקס (טוויטר), 2 במאי 2022 ציוץ של קרן נויבך ברשת החברתית אקס (טוויטר), 29 באפריל 2022 תגובה של רחלי רוטנר, בעמוד הפייסבוק של כולן - كلهن, 2 במאי 2022